               EUROPOS KOMISIJA
            Briuselis, 2015 06 02
            COM(2015) 232 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo (Suomijos paraiška „EGF/2015/001 FI/Broadcom“)

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2015 m. sausio 30 d. Suomija pateikė paraišką „EGF/2015/001 FI/Broadcom“ dėl finansinės paramos iš EGF, nes iš „Broadcom Communications Finland“ ir dviejų tiekėjų ar tolesnės gamybos grandies įmonių Suomijoje buvo atleista darbuotojų
                  2
               .

               3.Išnagrinėjusi šią paraišką Komisija, laikydamasi visų taikytinų EGF reglamento nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        „EGF/2015/001 FI/Broadcom“

                        Valstybė narė

                        Suomija

                        Susijęs (-ę) regionas (-ai) (NUTS 2 lygis)

                        Visi Suomijos regionai, išskyrus Alandų salas

                        Paraiškos pateikimo data

                        2015 m. sausio 30 d.

                        Paraiškos gavimo patvirtinimo data

                        2015 m. vasario 13 d.

                        Prašymo pateikti papildomos informacijos data

                        2015 m. vasario 13 d.

                        Papildomos informacijos pateikimo terminas

                        2015 m. kovo 27 d.

                        Vertinimo atlikimo terminas

                        2015 m. birželio 19 d.

                        Intervencijos kriterijus

                        EGF reglamento 4 straipsnio 1 dalies a punktas

                        Pagrindinė įmonė

                        „Broadcom Communications Finland“

                        Ekonominės veiklos sektorius (-iai)

                        (NACE 2 red. skyrius)
                           3

                        46 skyrius (Didmeninė prekyba, išskyrus prekybą variklinėmis transporto priemonėmis ir motociklais)

                        Patronuojamųjų bendrovių, tiekimo ir tolesnės gamybos grandies įmonių skaičius

                        2

                        Ataskaitinis laikotarpis (keturių mėnesių)

                        2014 m. rugpjūčio 11 d.–2014 m. gruodžio 11 d.

                        Atleistų darbuotojų skaičius (a)

                        568

                        Atleistų darbuotojų skaičius prieš ataskaitinį laikotarpį ir po jo (b)

                        0

                        Bendras atleistų darbuotojų skaičius (a + b)

                        568

                        Bendras reikalavimus atitinkančių tikslinių paramos gavėjų skaičius

                        568

                        Bendras tikslinių paramos gavėjų skaičius

                        500

                        Tikslinių nedirbančių, nesimokančių ir mokymuose nedalyvaujančių jaunuolių (NEET) skaičius

                        0

                        Prie individualių poreikių pritaikytoms paslaugoms skirtos lėšos, EUR

                        2 172 000

                        EGF paramai įgyvendinti skirtos lėšos
                           4
                        , EUR

                        103 000

                        Visa suma, EUR

                        2 275 000

                        EGF parama, EUR (60 proc.)

                        1 365 000

               PARAIŠKOS VERTINIMAS

               Procedūra

               4.Suomija paraišką „EGF/2015/001 FI/Broadcom“ pateikė 2015 m. sausio 30 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Komisija patvirtino gavusi paraišką 2015 m. vasario 13 d. – per dvi savaites nuo paraiškos pateikimo, ir tą pačią dieną paprašė Suomijos pateikti papildomos informacijos. Tokia papildoma informacija buvo pateikta per šešias savaites nuo prašymo pateikimo dienos. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties EGF finansinės paramos suteikimo sąlygoms vertinimą, baigiasi 2015 m. birželio 19 d.

               Paraiškos tinkamumas

               Susijusios įmonės ir paramos gavėjai

               5.Paraiška susijusi su 568 darbuotojais, atleistais iš „Broadcom Communications Finland“ ir dviejų tiekėjų ar tolesnės gamybos grandies įmonių. Pagrindinė įmonė vykdė veiklą ekonomikos sektoriuje, kuris priskiriamas prie NACE 2 red. 46 skyriaus (Didmeninė prekyba, išskyrus prekybą variklinėmis transporto priemonėmis ir motociklais). Darbuotojai atleisti iš įmonių visuose NUTS
                  5
                2 lygio Suomijos regionuose (išskyrus Alandų salas), daugiausia Šiaurės Pohjanmoje (FI1A).

                        Įmonės ir atleistų darbuotojų skaičius per ataskaitinį laikotarpį

                        „Broadcom Communications Finland“

                        563

                        „Nice-Business Solutions Finland“

                        4

                        „Infocare“

                        1

                        Iš viso įmonių: 3

                        Iš viso atleistų darbuotojų:

                        568

               Intervencijos kriterijai

               6.Šią paraišką Suomija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per keturių mėnesių ataskaitinį laikotarpį valstybės narės įmonėje turėtų būtų atleista ne mažiau kaip 500 darbuotojų, įskaitant atleistus darbuotojus jos tiekimo ir galutinės gamybos grandies įmonėse ir (arba) savarankiškai dirbančius asmenis, kurių veikla nutrūko.

               7.Keturių mėnesių ataskaitinis laikotarpis – nuo 2014 m. rugpjūčio 11 d. iki 2014 m. gruodžio 11 d.

               8.Atleistų darbuotojų skaičius ataskaitiniu laikotarpiu:

               –563 darbuotojai atleisti iš „Broadcom Communications Finland“,

               –5 darbuotojai atleisti iš dviejų „Broadcom“ tiekėjų ar tolesnės gamybos grandies įmonių.

               Atleistų darbuotojų ir darbo veiklą nutraukusių asmenų skaičiaus apskaičiavimas

               9.Apskaičiuotas atleistų darbuotojų skaičius ataskaitiniu laikotarpiu:

               –563 – nuo darbdavio individualaus įspėjimo apie darbuotojo atleidimą arba apie darbo sutarties nutraukimą dienos;

               –5 – nuo darbo sutarties nutraukimo de facto dienos ar nuo jos galiojimo pabaigos.

               Reikalavimus atitinkantys paramos gavėjai

               10.Taigi, bendras reikalavimus atitinkančių paramos gavėjų skaičius yra 568.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               11.Siekdama įrodyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Suomija teigia, kad apskaičiuota, jog 2005 m. lustų rinkinių kūrimo pramonės sektoriuje (kuriame veikė „Broadcom Communications Finland“) Europoje dirbo apie 5 000 darbuotojų. Nors pasauliniu mastu šios pramonės produkto kūrimo srityje dirbančių darbuotojų skaičius padidėjo (ypač Azijoje ir JAV), Europoje jis labai sumažėjo ir 2014 m. dirbo vos keli šimtai darbuotojų.

               12.Mobiliojo ryšio telefonų lustų rinkinius kuria ir parduoda nedaug bendrovių, iš kurių didžiausia – „Qualcomm“ (JAV); remiantis „Strategy Analytics“ duomenimis
                  6
               , 2014 m. pirmąjį ketvirtį šiai bendrovei tenkantis rinkos dalis sudarė apie 66 proc. Kitos didžiausios bendrovės – Taivano „MediaTek“, Kinijos „Spreadtrum“, JAV „Marvell“ ir „Intel“.

               13.Darbuotojų atleidimas iš „Broadcom“ yra susijęs su pokyčiais, kurie daro įtaką visai Suomijos elektronikos pramonei; šių pokyčių kulminacija – 2011 m. paskelbtas didelio masto darbuotojų atleidimas iš bendrovės „Nokia“. 2012 m. „Nokia“ atleido 1 000 darbuotojų iš Sale esančios gamyklos („EGF/2012/006 FI/Nokia Salo“), o 2012 m. pabaigoje ir 2013 m. pavasarį atleisti dar 3 700 darbuotojų („EGF/2013/001 FI/Nokia“).  Buvo nutraukta plataus masto produktų kūrimo programa ir sumažintas darbo vietų skaičius.

               14.Šio amžiaus pirmojo dešimtmečio pradžioje Suomijos elektronikos ir elektros prietaisų pramonės bendrovių ir užsienyje įsteigtų patronuojamųjų įmonių darbuotojų skaičius nuolat didėjo, tačiau nuo 2007 m. rinka pasikeitė – darbuotojų skaičius užsienyje didėjo, o Suomijoje pradėjo mažėti.

               15.Šio amžiaus pirmąjį dešimtmetį užsienyje įsteigtų patronuojamųjų Suomijos įmonių darbuotojų skaičius visuose žemynuose padidėjo, o nuo 2004 m. Azija tapo aiški elektronikos ir elektros prietaisų pramonės lyderė pagal darbuotojų skaičių. Darbuotojų skaičius Europoje iki 2008 m. toliau didėjo, o po to ėmė mažėti.

               16.Iki šiol pagal NACE 2 red. 46 skyrių (Didmeninė prekyba, išskyrus prekybą variklinėmis transporto priemonėmis ir motociklais) buvo pateiktos dvi EGF paraiškos (kita paraiška – „EGF/2010/012 NL/Noord Holland ICT“); abi šios paraiškos susijusios su IRT ir grindžiamos su prekyba susijusia globalizacija.

               Darbuotojų atleidimą ir veiklos nutraukimą lemiantys įvykiai

               17.Įvykis, nulėmęs „Broadcom“ darbuotojų atleidimą – priimtas sprendimas likviduoti bendrovės nemoduliuoto korinio ryšio (angl. cellular baseband) verslą; dėl šio sprendimo iš viso nukentėjo net 3 000 žmonių, 600 iš jų – Suomijoje. „Broadcom“ nutraukia visą savo veiklą Suomijoje; mobiliojo ryšio telefonų lustų rinkinių kūrimas Suomijoje nebevykdomas ir tęsiamas Jungtinėse Amerikos Valstijose ir Azijoje.

               18.2005 m. Europoje veikė keturi didžiausi mobiliojo ryšio telefonų lustų rinkinių gamintojai. „Nokia“ ir „Philips“ kūrė savo lustų rinkinius, „Ericsson Mobile Platforms“ (EMP) juos daugiausia kūrė bendrovei „Sony-Ericsson“, o „Infineon“ juos gamino telefonų gamintojams. „Nokia“ lustų rinkinius savo telefonams kūrė nuo devintojo dešimtmečio. Bendrovė kūrė daugumą savo produkcijos, o faktiškai lustų rinkinius gamino „Texas Instruments“ (TI) ir „STMicroelectronics“ (STM).  2007 m. „Nokia“ nusprendė pati nebegaminti lustų rinkinių ir savo gamybos padalinius pardavė „STMicroelectronics“.

               19.Tuo metu „Nokia“ pati tebekūrė belaidžio ryšio modemus ir suteikė gaminių licencijas lustų rinkinių gamintojams, įskaitant STM. 2010 m. „Nokia“ nusprendė nebekurti modemų ir tais metais pardavė šią veiklą Japonijos „Renesas Mobile Corporation“ (RMC), bendrovės „Renesas Electronics“ (REC) patronuojamajai bendrovei. Pagal šią sutartį maždaug 1 100 bendrovės „Nokia“ produktų kūrėjų pradėjo dirbti naujam darbdaviui.

               20.Dėl REC patirtų ilgalaikių nuostolių 2013 m. nuspręsta laipsniškai sustabdyti RMC veiklą. 2013 m. rudenį REC pardavė modemų verslo LTE
                  7
                dalį „Broadcom“ (BCM) ir maždaug 800 žmonių, anksčiau dirbusių „Renesas“, pradėjo dirbti „Broadcom“. Jau po kelių mėnesių „Broadcom“ pranešė, kad visas jos nemoduliuoto korinio ryšio (angl. cellular baseband) verslas palaipsniui likviduojamas. Šiame etape naujų pirkėjų nebebuvo.

               Tikėtinas darbuotojų atleidimo poveikis vietos, regioninei ar nacionalinei ekonomikai ir užimtumui

               21.Darbuotojų atleidimas daro didelį neigiamą poveikį regiono ekonomikai, ypač Šiaurės Pohjanmoje (NUTS 2 lygmens regiono dalis, FI1A), kur atleisti 424 iš 568 darbuotojų. Šiame regione nedarbo lygis yra nuolatos keliais procentiniais punktais didesnis nei nacionalinis vidurkis. 2014 m. rugpjūčio mėn. nedarbo lygis buvo 12,2 proc., Šiaurės Pohjanmoje – 14,1 proc., o Oulu mieste, kuriame poveikis buvo didžiausias – 16,1 proc.

               22.Šiuo metu Šiaurės Pohjanmos IRT sektoriuje veiklą vykdo apie 1 250 vienetų; dauguma jų veikia Oulu. Šis sektorius jau keletą metų susiduria su pasaulio ekonomikos nuosmukio poveikiu ir ypač jis susidūrė su dideliais vidiniais struktūriniais pokyčiais, nes svarbiausios didelės bendrovės persvarstė veiklos strategijas, perkėlė savo veiklą į kitas rinkos sritis ir, reaguodamos į didėjančią konkurenciją, racionalizavo gamybą. Daugelį metų IRT buvo pagrindinis Oulu paregionio ekonomikos ramstis. Informacinėms technologijoms tenka maždaug 12 proc. santykinė visos paregionio darbo rinkos dalis; Suomijoje panaši padėtis yra tik Helsinkio municipalinėje srityje.

               23.Dėl sunkumų, kuriuos patiria šis sektorius, ir naujų bendrovių vykdomos politikos privačiajame sektoriuje atleista daug darbuotojų. 2008 m. regiono IRT sektoriaus bendrovėse dirbo beveik 13 000 darbuotojų, o 2012 m. šis skaičius sumažėjo iki maždaug 10 500. Nuo to laiko atleista daugiau darbuotojų ir esamais skaičiavimais šiuo metu darbuotojų skaičius yra mažesnis nei 10 000. Bendrovės keičia veiklos pobūdį ir nuo gamybos pereina prie turinio kūrimo bei nuo globalios didelės apimties pramonės prie smulkesnių vienetų. Be to, nemažai IRT ekspertų dirba ne tik bendrovėse, bet ir viešajame sektoriuje. Dėl viešojo sektoriaus taupymo sumetimų šiame sektoriuje siūloma mažiau darbo vietų nei anksčiau ir tokia tendencija išliks ir ateityje.

               24.Oulu paregionio išskirtinis bruožas – maždaug du iš trijų bedarbių yra aukštą išsilavinimą turintys profesionalai, įgiję tinkamos darbo patirties. Ilgą laiką Oulu paregionis buvo svarbus IRT sektoriaus tyrimų ir produktų vystymo centras, kuriame dirbo įvairių inžinerijos ir duomenų tvarkymo sričių specialistai.

               25.IRT sektoriuje dirba jauni darbuotojai. Pusė šiuo metu darbo ieškančių asmenų yra jaunesni nei 40 m. amžiaus. Vyresnio amžiaus darbuotojams ypač sunku susirasti naują darbą, o ilgalaikis nedarbas didėja. Maždaug pusė Šiaurės Pohjanmos bedarbių, dirbusių IRT srityje (450 asmenų) nedirba ilgiau nei metus; beveik 300 šių darbo ieškančių asmenų įgiję aukšto lygio išsilavinimą.

               26.Dėl darbuotojų atleidimo iš „Broadcom“ bedarbių skaičius Oulu gerokai padidės. Dėl darbuotojų atleidimo visų pirma padidės bedarbių vyresniųjų specialistų skaičius. Oulu paregionyje aktyviai vystomi nauji augimo sektoriai ir turi būti užtikrinta, kad taip pat bus įtraukti ir bedarbiai IRT ekspertai. Daugelis jų turi didelės kūrimo ir produktų vystymo patirties, kuria būtų galima pasinaudoti ateityje, tiek IRT sektoriuje, tiek ir sektoriuose, kuriuose taikomos IRT.

               Tiksliniai paramos gavėjai ir siūlomi veiksmai

               Tiksliniai paramos gavėjai

               27.Apskaičiuota, kad priemonėmis pasinaudos 500 atleistų darbuotojų. Šių darbuotojų pasiskirstymas pagal lytį, pilietybę ir amžių:

                        Kategorija

                        Remtinų tikslinių paramos gavėjų
                           skaičius

                        Lytis:

                        Vyrai:

                        442

                        (88,4 %)

                        Moterys:

                        58

                        (11,6 %)

                        Pilietybė:

                        ES piliečiai:

                        487

                        (97,4 %)

                        ne ES piliečiai:

                        13

                        (2,6 %)

                        Amžiaus grupė:

                        15–24 m.

                        1

                        (0,2 %)

                        25–29 m.

                        19

                        (3,8 %)

                        30–54 m.

                        470

                        (94,0 %)

                        55–64 m.

                        10

                        (2,0 %)

                        vyresni nei 64 m.

                        0

                        (0,0 %)

               28.Todėl numatytas bendras priemonėmis pasinaudosiančių tikslinių paramos gavėjų skaičius yra 500.

               Siūlomų veiksmų tinkamumas

               29.Atleistiems darbuotojams, kuriems taikoma ši paraiška, Suomija planuoja taikyti trejopas priemones: i) padėti jiems rasti naują darbą, ii) padėti jiems sukurti savo nuosavą verslą ir iii) suteikti jiems mokymosi ir studijų galimybes. Visos toliau išvardytos priemonės kartu sudaro suderintą prie individualių poreikių pritaikytų paslaugų paketą, kuriuo siekiama atleistus darbuotojus sugrąžinti į darbo rinką.

               30.Konsultuojamasis ugdymas ir kitos parengiamosios priemonės. Darbo netekusiems asmenims gali būti teikiama pagalba, susijusi su darbo paieškos metodais, teikiamos konsultavimo ir profesinio orientavimo paslaugos, rengiamos išvykos į darbo muges, padedama rengti prašymus dėl darbo ir gyvenimo aprašymus. Ši paslauga bus teikiama įvairių dydžių grupėms. Priklausomai nuo grupės dydžio, mokymas gali trukti nuo 5 iki 20 dienų. Išsamaus profesinio orientavimo užsiėmimai irgi vyksta grupėse, daug dėmesio skiriant sąveikai ir darbo praktikai. Toks konsultuojamasis ugdymas gali trukti iki 40 dienų. Darbo konsultantai gali būti paskirti atskiriems asmenims arba grupėms, į juos bus galima kreiptis ieškant darbo ir jie atliks darbuotojų ir darbdavių kuratorių vaidmenį ankstyvuoju laikotarpiu po įsidarbinimo. Vienam darbo ieškančiam asmeniui gali būti skirta iki 50 val. konsultuojamojo ugdymo per metus.

               31.Darbuotojams taip pat gali būti suteikta dar viena paslauga – tam tikrų aspektų ekspertinis vertinimas. Taip gali būti įvertinti asmenų darbo gebėjimai, įskaitant su sveikata susijusius aspektus, kompetencija ir profesiniai įgūdžiai arba verslumo įgūdžiai ir jų kaip darbuotojų turimas potencialas.

               32.Paslaugų centre teikiamos užimtumo ir verslo paslaugos. Atleistiems darbuotojams įkurti atskiri paslaugų centrai, kurie jais rūpinasi priemonių įgyvendinimo laikotarpiu. Paslaugų centrai skirti padėti nukentėjusiems darbuotojams nuo pat pradžių; palyginti su valstybinės užimtumo įstaigos įprastai teikiamomis paslaugomis, paslaugų centrai teikia labiau prie asmeninių poreikių pritaikytas ir išsamesnes paslaugas. Jei tikslinė grupė negali susirasti naujo darbo per pagrįstą laikotarpį, bus paskirtas kuratorius, turintis žinių IRT sektoriuje. Kuratorius galės padėti darbuotojams taikyti konkrečius darbo paieškos metodus arba steigti savo įmones.

               33.Mokymas ir perkvalifikavimas. Mokymo priemonės skirtos įgyti pagrindinę arba profesinę kvalifikaciją, aktualią toje pramonės srityje, kurioje užimtumo lygis yra aukštas; tęsti mokymą arba aukštąjį mokslą stiprinant turimą kompetenciją; profesinės karjeros plano neturintiems asmenims siūlomas orientacinis mokymas arba parengimas darbo rinkai.  Mokymas rengiamas atsižvelgiant į tikslinę grupę ir kursuose gali būti įtraukta, pvz., IRT sektoriaus kompetencijos stiprinimas; projektų, kokybės ir finansų valdymas bei verslo įgūdžių ugdymas. Didelės apimties bendrovių vystymo mokymai (taip vadinamas KEKO mokymas) gali parengti asmenis vykdyti konkretų bendrovės vystymo projektą.

               34.Paslaugų teikėjai nustatytiems darbuotojams už kiekvienus darbo santykius kaip dalį atlyginimo gali teikti finansines paskatas (darbo užmokesčio subsidijas). Nuo 2015 m. darbo užmokesčio subsidija bus 30–50 proc. atitinkamų darbo užmokesčio išlaidų, priklausomai nuo to, kiek laiko toks asmuo, kurį pasamdžius mokama subsidija, buvo bedarbiu. Subsidijų mokėjimo trukmė turi būti nustatoma remiantis konkretaus asmens poreikiais (pvz., kompetencija naujoje darbo vietoje).

               35.Verslumo konsultacijos ir paslaugos naujiems verslininkams. Su verslumo skatinimu susiję veiksmai įgyvendinami kaip verslo inkubatoriaus tipo mokymas ir su darbo rinkos politika susijęs verslumo mokymas. Be to, naujiems verslininkams siūlomi patarimai, konsultacijos ir parama. Naujų įmonių steigimas bus remiamas per paregionio verslo paslaugų tinklus ir MEE įmonių verslo planavimą, pritaikytą klientų poreikiams. Verslo inkubatorių koncepcija bus naudojama įvairiems darbo rinkos mokymams įgyvendinti; komandinis darbas vyks vadovaujant mokymo organizacijai.

               36.Veiklos pradžios dotacijos. Veiklos pradžios dotacijomis užtikrinamos pradedančiųjų verslininkų pajamos per numatytą laikotarpį, kurio reikia pradėti ir sukurti visą darbo etatą atitinkantį verslą, bet ne ilgiau kaip 18 mėnesių. Veiklos pradžios dotaciją sudaro dvi dalys – pagrindinė išmoka ir priedas. 2014 m. pagrindinė išmoka sudarė 32,66 EUR per dieną. Didžiausias priedas – 60 proc. pagrindinės išmokos. Apskaičiuota vidutinė veiklos pradžios dotacija – 6 000 EUR, tačiau kiekvienam gavėjui suma bus nustatoma kiekvienu konkrečiu atveju.

               37.Kelionės, nakvynės ir perkraustymo išlaidas padengiančios išmokos. Darbo ieškančiam asmeniui gali būti skiriamos išmokos, padengiančios ieškant darbo arba dalyvaujant mokymuose, skirtuose užimtumui skatinti, patirtas kelionės ir apgyvendinimo išlaidas, ir gali būti padengiamos perkraustymo išlaidos, patiriamos gavus darbą nutolusioje vietovėje. Šiomis išmokomis paramos gavėjai bus skatinami ieškoti darbo platesnėje geografinėje vietovėje.

               38.Įmonių apklausos ir vizitai: Projekto tikslas – remiantis informacija, gauta surengus bendrovių apklausas ir vizitus, parengti regiono IRT sektoriaus prognozes ir sukaupti daugiau žinių apie IRT sektorių. Ši informacija bus taikoma rengiant prie susijusios tikslinės grupės poreikių pritaikytas paslaugas ir siekiant pagerinti paslaugų, kuriomis skatinamas tikslinės grupės užimtumas, įsigijimo įgūdžius. IRT sektoriaus prognozės taip pat bus naudingos darbo ieškantiems asmenims, ketinantiems pradėti verslą. Toliau tęsiamas tvarkant ankstesnę EGF paraišką („EGF/2013/001 FI/Nokia“) pradėtas darbas – parengtos ataskaitos ir įmonių apklausomis telefonu pagrįsti statistiniai duomenys.

               39.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               40.Suomija pateikė prašomą informaciją apie veiksmus, kurių susijusi įmonė privalo imtis pagal nacionalinės teisės aktus arba kolektyvines sutartis. Ji patvirtino, kad finansinė parama iš EGF nepakeis tokių veiksmų.

               Biudžeto sąmata

               41.Numatomos bendros išlaidos sudaro 2 275 000 EUR, iš kurių prie individualių poreikių pritaikytoms paslaugoms skiriama 2 172 000 EUR, o išlaidų parengiamajai, valdymo, informavimo ir viešinimo, kontrolės ir ataskaitų teikimo veiklai – 103 000 EUR.

               42.Bendra iš EGF prašomos finansinės paramos suma yra 1 365 000 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR)

                        Bendros numatytos išlaidos

                        (EUR)

                        Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Konsultuojamasis ugdymas ir kitos parengiamosios priemonės

                        222

                        400

                        88 800

                        Paslaugų centre teikiamos užimtumo ir verslo paslaugos

                        500

                        600

                        300 000

                        Mokymas ir perkvalifikavimas

                        145

                        5 000

                        725 000

                        Verslumo konsultacijos ir paslaugos naujiems verslininkams.

                        13

                        5 000

                        65 000

                        Veiklos pradžios dotacijos

                        19

                        6 000

                        114 000

                        Įmonių apklausos ir vizitai

                        424

                        1 179
                           8

                        500 000

                        Tarpinė suma (a):

                        Prie individualių poreikių pritaikytų paslaugų paketo procentinė dalis

                        –

                        1 792 800

                        (82,54 %)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Atlyginimų subsidijos

                        62

                        6 000

                        372 000

                        Kelionės, nakvynės ir perkraustymo išlaidas padengiančios išmokos

                        48

                        150

                        7 200

                        Tarpinė suma (b):

                        Prie individualių poreikių pritaikytų paslaugų paketo procentinė dalis

                        –

                        379 200

                        (17,46 %)

                        Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        8 000

                        2. Valdymas

                        –

                        70 000

                        3. Informavimas ir viešinimas

                        –

                        20 000

                        4. Kontrolė ir ataskaitų teikimas

                        –

                        5 000

                        Tarpinė suma (c):

                        Bendrų išlaidų procentinė dalis:

                        –

                        103 000

                        (4,53 %)

                        Bendros išlaidos (a + b + c):

                        –

                        2 275 000

                        EGF parama (60 proc. bendrų išlaidų)

                        –

                        1 365 000

               43.Lentelėje nurodytiems veiksmams pagal EGF reglamento 7 straipsnio 1 dalies b punktą skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Suomija taip pat patvirtino, jog šie veiksmai taikomi su sąlyga, kad tiksliniai paramos gavėjai patys aktyviai dalyvautų ieškant darbo ar mokymuose.

               44.Suomija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               45.2014 m. rugpjūčio 11 d. Suomija tiksliniams paramos gavėjams pradėjo teikti prie individualių poreikių pritaikytas paslaugas. Todėl 29–39 punktuose nurodytų veiksmų išlaidos laikomos tinkamomis finansuoti EGF finansinės paramos lėšomis nuo 2014 m. rugpjūčio 11 d. iki 2017 m. sausio 30 d., išskyrus aukštąjį mokslą (jei teikiamas), kuriam taikomas 2014 m. rugpjūčio 11 d.–2017 m. liepos 30 d. laikotarpis.

               46.2014 m. rugpjūčio 11 d. Suomija pradėjo patirti administracines išlaidas, susijusias su EGF įgyvendinimu. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti iš EGF finansinės paramos nuo 2014 m. rugpjūčio 11 d. iki 2017 m. liepos 30 d.

               Iš nacionalinių ar Sąjungos fondų finansuojamų veiksmų papildomumas

               47.Nacionalinio išankstinio finansavimo ar bendro finansavimo dalis daugiausia bus skiriama pagal Užimtumo ir ekonomikos ministerijos administracinio padalinio valstybinių užimtumo tarnybų eilutę. Kai kurios paslaugos taip pat bus finansuojamos kaip ekonominės plėtros, transporto ir aplinkos centrų bei užimtumo ir ekonominės plėtros tarnybų veiklos išlaidos. Techninės paramos užduotys bus finansuojamos kaip Užimtumo ir ekonomikos ministerijos bei ekonominės plėtros, transporto ir aplinkos centrų (ELY centrų) veiklos išlaidos. Suomijos valdžios institucijos stengsis visiems veiksmams ir užduotims skirti nacionalinį išankstinį finansavimą, kad būtų galima kuo greičiau ir veiksmingiau pradėti veiklą, kuriai skiriama EGF parama.

               48.Suomija šiuo metu rengia EGF paraišką dėl tolesnio darbuotojų atleidimo iš bendrovės „Microsoft“. Panašiai kaip ir asmenys, atleisti iš „Broadcom“, iš „Microsoft“ atleidžiami asmenys seniau dirbo bendrovėje „Nokia“ tose pačiose vietovėse – Oulu, Tamperėje, Sale ir Helsinkio municipalinėje srityje. Bus siekiama pasinaudoti šių dviejų projektų sąveika.

               49.„Broadcom“ EGF projektas taip pat bus įgyvendinamas kartu su 2014–2020 m. Europos darbo jėgos judumo projektu (EURES paslaugų vystymo projektu). Šis projektas bus pradėtas 2015 m. pradžioje; jam skiriamas ESF finansavimas ir jį koordinuos Šiaurės Karelijos ekonominės plėtros, transporto ir aplinkos centras (ELY centras).

               50.Naujam ESF programavimo laikotarpiui rengiamas nacionalinių priemonių paketas „Įdarbinančios bendrovės ir darbuotojus atleidžiančios bendrovės sąsajų modeliai“. Šio priemonių rinkinio tikslas – papildyti ir vystyti veiklą, susijusią su nacionaliniais struktūriniais pokyčiais, ir užtikrinti saugumą vykstant pokyčiams. Siekiama bendrai kurti produktus, nustatyti gerąją ir blogąją patirtis, pagerinti bendradarbiavimą ir įtvirtinti teigiamus projektų rezultatus.

               51.Suomija patvirtino, kad pirmiau aprašytoms priemonėms, kurioms skiriama finansinė parama iš EGF, nebus skiriama finansinė parama pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               52.Suomija nurodė, kad suderintas prie individualių poreikių pritaikytų paslaugų paketas parengtas konsultuojantis su tikslinių paramos gavėjų atstovais ir socialiniais bei regionų partneriais. Diskusijos vyko 2014 m. spalio 1 d.; jų tikslas – planuoti priemones, kurias reikia įtraukti į regionų EGF projektus. Kartu su kitomis suinteresuotosiomis šalimis dalyvavo tikslinių paramos gavėjų ir darbuotojus atleidžiančios bendrovės atstovai. Buvo parengti pasiūlymai dėl EGF projektų Oulu regione; šie pasiūlymai įtraukti į paraišką.

               53.Užimtumo ir ekonomikos ministerija subūrė plačią suinteresuotųjų šalių grupę, kuri nagrinėjo atleidimo iš „Broadcom“ klausimą ir dalyvavo rengiant EGF paraišką. Šią darbo grupę sudaro susijusių ekonominės plėtros, transporto ir aplinkos centrų (ELY centrų), kurie yra atsakingi už centrinės valdžios sektoriaus užduočių įgyvendinimą regionuose ir plėtrą, atstovai, socialiniai partneriai, „Broadcom“ atstovai ir kitos suinteresuotosios šalys.

               54.Užimtumo ir ekonominės plėtros administracijos klientų aptarnavimo centras ir ekonominės plėtros, transporto ir aplinkos centrai bendradarbiauja su kitomis suinteresuotosiomis šalimis. Šio bendradarbiavimo tikslas – padėti įgyvendinti, planuoti ir vystyti viešojo sektoriaus užimtumo ir verslo paslaugas. Šiuo tikslu užimtumo ir verslo paslaugų (suom. santrumpa TY) patariamoji taryba bendradarbiauja su užimtumo ir ekonominės plėtros tarnyba.

               Valdymo ir kontrolės sistemos

               55.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Suomija pranešė Komisijai, kad finansinę paramą administruos Užimtumo ir ekonomikos ministerija, kuri taip pat administruoja Europos socialinio fondo (ESF) teikiamas lėšas. Ši ministerija taip pat veikia kaip tvirtinančioji institucija. Už šias dvi funkcijas atsakingų departamentų pareigos ir atskaitingumo santykiai griežtai atskirti. EGF valdymo funkcija buvo paskirta Užimtumo ir verslumo departamentui, o ESF atveju šią funkciją atlieka Regioninis departamentas. Abiejų fondų tvirtinimo funkcija priskirta Žmogiškųjų išteklių ir administracijos padaliniui. Ministerija parengė instrukciją, kurioje išsamiai išdėstytos procedūros, kurių reikia laikytis.

               56.Nepriklausomas vidaus audito padalinys yra atsakingas už auditą, jis veikia tiesiogiai prie šios ministerijos Nuolatinio sekretoriato. Vadovaujančiosios ir tvirtinančiosios institucijų funkcijos taip pat apima su stebėsena ir auditu susijusias funkcijas.

               Susijusios valstybės narės įsipareigojimai

               57.Suomija suteikė visas reikiamas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –„Broadcom Communications Finland“ tęsė savo veiklą po darbuotojų atleidimo, įvykdė teisinius reikalavimus, reglamentuojančius darbuotojų atleidimą, ir atitinkamai pasirūpino savo darbuotojais;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               58.EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  9
               , 12 straipsnyje.

               59.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 1 365 000 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               60.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  10
                13 punkte.

               Susiję teisės aktai

               61.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 1 365 000 EUR sumą į atitinkamą biudžeto eilutę.

               62.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  (Suomijos paraiška „EGF/2015/001 FI/Broadcom“)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  11
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  12
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondas (toliau – EGF) įsteigtas teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  13
                12 straipsnyje;

               (3)2015 m. sausio 30 d. Suomija pateikė paraišką „EGF/2015/001 FI/Broadcom“ dėl finansinės paramos iš EGF, nes iš „Broadcom Communications Finland“ ir dviejų jos tiekėjų ar tolesnės gamybos grandies įmonių Suomijoje buvo atleista darbuotojų. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Ši paraiška atitinka EGF finansinės paramos sumai nustatyti taikomus reikalavimus, kaip nustatyta to reglamento 13 straipsnyje;

               (4)todėl iš EGF turėtų būti mobilizuota 1 365 000 EUR suma finansinei paramai pagal Suomijos pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 365 000 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]*.

                  14Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).

                     (4)
                  Pagal Reglamento (ES) Nr. 1309/2013 7 straipsnio ketvirtą pastraipą.

                     (5)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (6)
                  https://www.strategyanalytics.com/default.aspx?mod=pressreleaseviewer&a0=5482.

                     (7)
                  LTE (ilgalaikio vystymo, angl. long-term evolution, santrumpa) – belaidžio ryšio didelės spartos duomenų standartas mobiliojo ryšio telefonams ir duomenų terminalams.

                     (8)
                  Suapvalintas skaičius.

                     (9)
                  OL L 347, 2013 12 20, p. 884.

                     (10)
                  OL C 373, 2013 12 20, p. 1.

                     (11)
                  OL L 347, 2013 12 20, p. 855.

                     (12)
                  OL C 373, 2013 12 20, p. 1.

                     (13)
                  Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (14)
                   Date to be inserted by the Parliament before the publication in OJ.


Svarbus teisinis pranešimas

|

52008PC0226

Pasiūlymas Tarybos sprendimas dėl leidimo patiekti rinkai produktus, kurių sudėtyje yra, jie susideda arba pagaminti iš genetiškai modifikuotos medvilnės LLCotton25 (ACS-GHØØ1-3), pagal Europos parlamento ir Tarybos reglamentą (EB) Nr. 1829/2003  /* KOM/2008/0226 galutinis */

	[pic] | EUROPOS BENDRIJŲ KOMISIJA |Briuselis, 30.4.2008KOM(2008) 226 galutinisPasiūlymasTARYBOS SPRENDIMASdėl leidimo patiekti rinkai produktus, kurių sudėtyje yra, jie susideda arba pagaminti iš genetiškai modifikuotos medvilnės LLCotton25 (ACS-GHØØ1-3), pagal Europos Parlamento ir Tarybos reglamentą (EB) Nr. 1829/2003(tik tekstas vokiečių kalba yra autentiškas)(pateikta Komisijos)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su maisto produktais ir pašarais, kurių sudėtyje yra, jie susideda arba pagaminti iš genetiškai modifikuotos medvilnės LLCotton25 – 2005 m. kovo 3 d. Bayer CropScience AG kompetentingai Nyderlandų institucijai pateikė prašymą dėl šių produktų tiekimo rinkai pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas taikomas ir kitų produktų, kurių sudėtyje yra arba kurie susideda iš medvilnės LLCotton25, kurių paskirtis yra tokia pat kaip kitos medvilnės, išskyrus auginimo paskirtį, tiekimui rinkai.2007 m. balandžio 16 d. Europos maisto saugos tarnyba pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog produktų, kurių sudėtyje yra, jie susideda arba pagaminti iš medvilnės LLCotton25, aprašytų prašyme, patiekimas rinkai turės nepageidaujamą poveikį žmonių ar gyvūnų sveikatai ar aplinkai.Atsižvelgiant į šias aplinkybes, Komisijos sprendimo projektas, kuriuo leidžiama patiekti Bendrijos rinkai produktus, kurių sudėtyje yra, jie susideda arba pagaminti iš genetiškai modifikuotos medvilnės LLCotton25, 2008 m. vasario 12 d. buvo pateiktas balsavimui Maisto grandinės ir gyvūnų sveikatos nuolatiniam komitetui. Komitetas nuomonės nepateikė: keturiolika valstybių narių (168 balsai) balsavo už, devynios valstybės narės (109 balsai) balsavo prieš, trys valstybės narės (65 balsai) susilaikė ir vienai valstybei narei (3 balsai) nebuvo atstovaujama.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis (Taryba kvalifikuota balsų dauguma turi priimti sprendimą per tris mėnesius), ir informuoti Parlamentą.PasiūlymasTARYBOS SPRENDIMASdėl leidimo patiekti rinkai produktus, kurių sudėtyje yra, jie susideda arba pagaminti iš genetiškai modifikuotos medvilnės LLCotton25 (ACS-GHØØ1-3), pagal Europos Parlamento ir Tarybos reglamentą (EB) Nr. 1829/2003(tik tekstas vokiečių kalba yra autentiškas) (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr.1829/2003 dėl genetiškai modifikuoto maisto ir pašarų[1], ypač į jo 7 straipsnio 3 dalį ir 19 straipsnio 3 dalį,atsižvelgdama į Komisijos pasiūlymą,kadangi:(1) 2005 m. kovo 3 d. Bayer CropScience AG pateikė kompetentingai Nyderlandų institucijai prašymą pagal Reglamento (EB) Nr. 1829/2003 5 ir 17 straipsnius dėl maisto produktų, maisto ingredientų ir pašarų, kurių sudėtyje yra, jie susideda arba yra pagaminti iš medvilnės LLCotton25, tiekimo rinkai (toliau – prašymas).(2) Prašymas pateiktas ir dėl kitų produktų, kurių sudėtyje yra arba jie susideda iš medvilnės LLCotton25, patiekimo rinkai naudoti ta pačia paskirtimi kaip ir bet kurią kitą medvilnę, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama pagal 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EB[2] III ir IV priedus, taip pat informacija ir išvados apie pagal Direktyvos 2001/18/EB II priede nustatytus principus atliktą rizikos vertinimą.(3) 2007 m. balandžio 16 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog patiekus rinkai produktus, kurie susideda, jų sudėtyje yra arba jie pagaminti iš prašyme aprašytos medvilnės LLCotton25, bus padarytas neigiamas poveikis žmonių ar gyvūnų sveikatai arba aplinkai, jei jie bus naudojami pagal numatytą paskirtį[3]. Pateikdama nuomonę EMST apsvarstė visus konkrečius konsultuojantis su nacionalinėmis kompetentingomis institucijomis valstybių narių iškeltus klausimus ir problemas, kaip nustatyta to reglamento 6 straipsnio 4 dalyje ir 18 straipsnio 4 dalyje.(4) Visų pirma EMST padarė išvadą, kad palyginamoji sudėties analizė ir agronominiai tyrimai rodo, jog LLCotton25 yra iš esmės lygiavertė jos genetiškai nemodifikuotiems analogams, todėl papildomi saugos tyrimai su laboratoriniais gyvūnais (pvz., 90 dienų toksiškumo tyrimai su žiurkėmis) nėra reikalingi.(5) EMST savo nuomonėje padarė išvadą, kad pareiškėjo pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį. Tačiau dėl medvilnės sėklų fizinių savybių ir transportavimo metodų EMST rekomendavo, kad, be bendrosios priežiūros, būtų taikomos ir specialios aktyvaus stebėjimo priemonės dėl vaisingų medvilnės augalų atsiradimo teritorijose, kur sėklos gali pasklisti.(6) Pareiškėjo pateiktas stebėsenos planas buvo pakeistas pagal EMST rekomendaciją.(7) Atsižvelgiant į šias aplinkybes reikėtų suteikti leidimą šiuos produktus tiekti rinkai.(8) Kaip numatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą[4], kiekvienam GMO turėtų būti priskirtas unikalus identifikatorius.(9) Remiantis EMST nuomone, maisto produktams, maisto ingredientams ir pašarams, kurių sudėtyje yra arba jie susideda ar yra pagaminti iš medvilnės LLCotton25, netaikomi jokie specialūs ženklinimo reikalavimai, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti produktų naudojimą pagal paskirtį, kuri leidžiama šiuo sprendimu, pašarų, kurių sudėtyje yra arba jie susideda iš GMO, ir kitų nei maistas ir pašarai produktų, kurių sudėtyje yra arba kurie susideda iš GMO, kuriems naudoti prašoma leidimo, ženklinimas turėtų būti papildytas aiškiu nurodymu, kad svarstomi produktai neturi būti naudojami auginimui.(10) EMST nuomonė taip pat negali būti pagrindas taikyti specialias patiekimo rinkai ir (arba) specialias naudojimo ir tvarkymo sąlygas ar apribojimus, įskaitant jau pateiktų į rinką produktų stebėsenos reikalavimus, ar specialias Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas konkrečių ekosistemų (aplinkos) ir (arba) geografinių regionų apsaugos sąlygas.(11) Visa reikiama informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.(12) 2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB[5] 4 straipsnio 6 dalyje nustatyti ženklinimo reikalavimai produktams, kurių sudėtyje yra arba kurie susideda iš GMO.(13) Pagal 2003 m. liepos 15 d. Europos Parlamento ir Tarybos reglamento Nr. 1946/2003 dėl genetiškai modifikuotų organizmų tarpvalstybinio judėjimo[6] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir skleidimo centrą turėtų būti pranešta Biologinės įvairovės konvencijos Kartagenos biosaugos protokolą pasirašiusioms šalims.(14) Maisto grandinės ir gyvūnų sveikatos nuolatinis komitetas per jo pirmininko nustatytą terminą nuomonės nepateikė, todėl šiame sprendime nustatytas priemones turi priimti Taryba.PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusŠio sprendimo priedo b punkte nurodytai genetiškai modifikuotai medvilnei ( Gosssypium hirsum ) LLCotton25 yra priskiriamas unikalus identifikatorius ACS-GHØØ1-3, kaip nustatyta Reglamente (EB) Nr. 65/2004.2 straipsnis LeidimaiLeidimai Reglamento (EB) Nr. 1829/2003 4 straipsnio 2 dalyje ir 16 straipsnio 2 dalyje nurodytais tikslais, laikantis šiame sprendime nurodytų sąlygų, suteikiami dėl toliau nurodytų produktų:a) maisto produktų ir maisto ingredientų, kurių sudėtyje yra, jie susideda ar pagaminti iš medvilnės ACS-GHØØ1-3;b) pašarų, kurių sudėtyje yra, jie susideda ar pagaminti iš medvilnės ACS-GHØØ1-3;c) kitų nei maistas ir pašarai produktų, kurių sudėtyje yra arba jie susideda iš medvilnės ACS-GHØØ1-3, naudojamų ta pačia paskirtimi kaip bet kuri kita medvilnė, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „medvilnė“.2. Žodžiai „neskirti auginimui“ turi būti parašyti 2 straipsnio b ir c punktuose nurodytų produktų, kurių sudėtyje yra arba kurie susideda iš medvilnės ACS-GHØØ1-3, etiketėje ir prie tokių produktų pridedamuose dokumentuose.4 straipsnis Poveikio aplinkai stebėsena1. Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimo turėtojas pateikia Komisijai metines stebėsenos veiklos įgyvendinimo ir rezultatų ataskaitas.5 straipsnis Bendrijos registrasŠio sprendimo priede nurodyta informacija yra įrašoma į Bendrijos genetiškai modifikuoto maisto ir pašarų registrą, kaip numatyta Reglamento (EB) Nr. 1829/2003 28 straipsnyje.6 straipsnis Leidimo turėtojasLeidimo turėtojas yra Bayer Cropscience AG .7 straipsnis GaliojimasŠis sprendimas taikomas 10 metų nuo pranešimo apie jį dienos.8 straipsnis AdresataiŠis sprendimas skirtas Bayer CropScience AG, Alfred-Nobel-Strasse 50, D - 40789 Monheim am Rhein, Vokietija.Priimta BriuselyjeTarybos varduPirmininkasPRIEDASa) Pareiškėjas ir leidimo turėtojas:Pavadinimas : Bayer CropScience AGAdresas : Alfred-Nobel-Strasse 50, D – 40789 Monheim am Rhein, Vokietijab) Produktų kilmė ir specifikacija :(1) maisto produktai ir maisto ingredientai, kurių sudėtyje yra, jie susideda ar pagaminti iš medvilnės ACS-GHØØ1-3;(2) pašarai, kurių sudėtyje yra, jie susideda ar pagaminti iš medvilnės ACS-GHØØ1-3;(3) kiti nei maistas ir pašarai produktai, kurių sudėtyje yra arba jie susideda iš medvilnės ACS-GHØØ1-3, naudojamų ta pačia paskirtimi kaip bet kuri kita medvilnė, išskyrus auginimą.Genetiškai modifikuota medvilnė ACS-GHØØ1-3, kaip aprašyta prašyme, išreiškia PAT baltymą, kuris suteikia toleranciją herbicidui amonio gliufosinatui.c) Ženklinimas:(1) Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų specialių ženklinimo reikalavimų, „organizmo pavadinimas“ yra „medvilnė“.(2) Žodžiai „neskirti auginimui“ turi būti parašyti šio sprendimo 2 straipsnio b ir c punktuose nurodytų produktų, kurių sudėtyje yra arba kurie susideda iš medvilnės ACS-GHØØ1-3, etiketėje ir prie tokių produktų pridedamuose dokumentuose.d) Aptikimo metodas:-  konkretaus įvykio realiojo laiko PGR pagrįstas metodas, taikomas medvilnės ACS-GHØØ1-3 kiekybiniam vertinimui atlikti.-  įteisintas sėkloms Bendrijos etaloninės laboratorijos, įkurtos Reglamentu (EB) Nr. 1829/2003, paskelbtas adresu: http://gmo-crl.jrc.it/statusofdoss.htm-  etaloninė medžiaga AOCS 0306-A ir AOCS 0306-E, kurias galima rasti American Oil Chemists Society (AOCS) interneto svetainėje adresu http://www.aocs.org/tech/crm/bayer_cotton.cfme) Unikalus identifikatorius:ACS-GHØØ1–3f) Informacija, kurios reikalaujama pagal Biologinės įvairovės konvencijos Kartagenos biosaugos protokolo II priedą:Biologinės saugos informacijos rinkimo, apdorojimo ir skleidimo centras, įrašo Nr.: žr. [ užpildyti gavus pranešimą ]g) Produktų tiekimo rinkai, naudojimo arba tvarkymo sąlygos arba ribojimai:Nereikalaujama.h) Stebėsenos planasDirektyvos 2001/18/EB VII priede nurodytas poveikio aplinkai stebėjimo planas(Nuoroda: internete paskelbtas planas ]i) Rinkai patiekto žmonėms vartoti skirto maisto stebėsenos reikalavimaiNereikalaujama.Pastaba: nuorodos į susijusius dokumentus laikui bėgant gali keistis. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre. [1] OL L 268, 2003 10 18, p. 1. Reglamentas su pakeitimais, padarytais Komisijos reglamentu (EB) Nr. 1981/2006 (OL L 368, 2006 12 23, p. 99).[2] OL L 106, 2001 4 17, p. 1. Direktyva su paskutiniais pakeitimais, padarytais Reglamentu (EB) Nr. 1830/2003 (OL L 268, 2003 10 18, p. 24).[3] http://www.efsa.europa.eu/EFSA/efsa_locale-1178620753816_1178620785856.htm[4] OL L 10, 2004 1 16, p. 5.[5] OL L 268, 2003 10 18, p. 24.[6] OL L 287, 2003 11 5, p. 1.


|

52010XX1123(01)

Projektas – Asociacijos tarybos, įsteigtos Europos ir Viduržemio jūros regiono šalių susitarimu, kuriuo įsteigiama Europos Bendrijų bei jų valstybių narių ir Maroko Karalystės asociacija, Sprendimas Nr. …/… … m. … d. dėl Europos ir Viduržemio jūros regiono šalių susitarime nustatytų socialinės apsaugos sistemų koordinavimo nuostatų

Oficialusis leidinys L 306 , 23/11/2010 p. 2 - 7

		ProjektasAsociacijos tarybos,įsteigtos Europos ir Viduržemio jūros regiono šalių susitarimu, kuriuo įsteigiama Europos Bendrijų bei jų valstybių narių ir Maroko Karalystės asociacija,Sprendimas Nr. …/…… m. … d.dėl Europos ir Viduržemio jūros regiono šalių susitarime nustatytų socialinės apsaugos sistemų koordinavimo nuostatųASOCIACIJOS TARYBA,atsižvelgdama į Europos ir Viduržemio jūros regiono šalių susitarimą, kuriuo įsteigiama Europos Bendrijų bei jų valstybių narių ir Maroko Karalystės asociacija [1], ypač į jo 67 straipsnį,kadangi:(1) Europos ir Viduržemio jūros regiono šalių susitarimo, kuriuo įsteigiama Europos Bendrijų bei jų valstybių narių ir Maroko Karalystės asociacija (toliau – Susitarimas), 65–68 straipsniuose numatytas Maroko ir valstybių narių socialinės apsaugos sistemų koordinavimas. 65 straipsnyje nustatyti tokio koordinavimo principai.(2) Susitarimo 67 straipsnyje numatyta, kad Asociacijos taryba priima sprendimą dėl 65 straipsnyje nustatytų principų įgyvendinimo iki pirmųjų metų po Susitarimo įsigaliojimo pabaigos.(3) ES ir Maroko veiksmų plano, kurį 2005 m. liepos 27 d. Asociacijos taryba priėmė pagal Europos kaimynystės politiką, 29 tikslo trečioje įtraukoje raginama priimti sprendimą, kuriuo įgyvendinamas Susitarimo 65 straipsnis.(4) Nediskriminavimo principo taikymo požiūriu šiuo sprendimu neturėtų būti suteikiamos jokios papildomos teisės remiantis tam tikrais faktais ar įvykiais, įvykstančiais kitos Susitariančiosios Šalies teritorijoje, jei į tokius faktus ar įvykius neatsižvelgiama pagal pirmosios Susitariančiosios Šalies teisės aktus, išskyrus teisę eksportuoti tam tikras išmokas.(5) Taikant šį sprendimą, Maroko darbuotojai turėtų turėti teisę į išmokas šeimai su sąlyga, kad jų šeimos nariai teisėtai gyvena su tais darbuotojais toje valstybėje narėje, kurioje darbuotojai yra įdarbinti. Šiuo sprendimu neturėtų būti suteikiama jokia teisė gauti išmokas šeimai, jei darbuotojų šeimos nariai gyvena kitoje valstybėje, pavyzdžiui, Maroke.(6) Tarybos reglamentu (EB) Nr. 859/2003 [2] jau nustatyta, kad Reglamento (EEB) Nr. 1408/71 ir Reglamento (EEB) Nr. 574/72 nuostatos taikomos ir trečiųjų šalių piliečiams, kuriems jos dar nėra taikomos tik dėl jų pilietybės. Reglamente (EB) Nr. 859/2003 jau numatytas draudimo laikotarpių, kuriais Maroko darbuotojai dirbo įvairiose valstybėse narėse, sumavimo principas, susijęs su teise gauti tam tikras išmokas, kaip nustatyta Susitarimo 65 straipsnio 2 dalyje.(7) Siekiant supaprastinti koordinavimo taisyklių taikymą, gali prireikti nustatyti specialias nuostatas, kurios atitiktų Maroko nacionalinės teisės aktų specifiką.(8) Siekiant užtikrinti, kad valstybių narių ir Maroko socialinės apsaugos sistemų koordinavimas vyktų sklandžiai, būtina nustatyti specialias valstybių narių ir Maroko bendradarbiavimo, taip pat atitinkamo asmens ir kompetentingos valstybės institucijos bendradarbiavimo nuostatas.(9) Turėtų būti priimtos pereinamojo laikotarpio nuostatos, siekiant apsaugoti asmenis, kuriems taikomas šis sprendimas, ir užtikrinti, kad jie neprarastų teisių dėl šio sprendimo įsigaliojimo,PRIĖMĖ ŠĮ SPRENDIMĄ:I DALISBENDROSIOS NUOSTATOS1 straipsnisTerminų apibrėžtys1. Šiame sprendime:a) susitarimas – Europos ir Viduržemio jūros regiono šalių susitarimas, kuriuo įsteigiama Europos Bendrijų bei jų valstybių narių ir Maroko Karalystės asociacija;b) reglamentas – 2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo [3], taikomas Europos Sąjungos valstybėse narėse;c) įgyvendinimo reglamentas – 2009 m. rugsėjo 16 d. Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką [4];d) valstybė narė – Europos Sąjungos valstybė narė;e) darbuotojas:i) valstybės narės teisės aktuose – pagal darbo sutartį dirbantis asmuo, kaip apibrėžta reglamento 1 straipsnio a punkte;ii) Maroko teisės aktuose – pagal darbo sutartį dirbantis asmuo, kaip apibrėžta tuose teisės aktuose;f) šeimos narys:i) valstybės narės teisės aktuose – šeimos narys, kaip apibrėžta reglamento 1 straipsnio i punkte;ii) Maroko teisės aktuose – šeimos narys, kaip apibrėžta tuose teisės aktuose;g) teisės aktai:i) valstybių narių atveju – teisės aktai, kaip apibrėžta reglamento 1 straipsnio l punkte;ii) Maroko atveju – Maroke taikomi atitinkami teisės aktai;h) išmokos:i) valstybių narių atveju – išmokos, kaip apibrėžta reglamento 3 straipsnyje;ii) Maroko atveju – Maroke taikomos atitinkamos išmokos;i) eksportuojamos išmokos:i) valstybių narių atveju:- senatvės pensijos,- maitintojo netekimo pensijos,- pensijos, mokamos dėl nelaimingų atsitikimų darbe ir profesinių ligų,- invalidumo, susijusio su nelaimingais atsitikimais darbe ir profesinėmis ligomis, pensijos,kaip apibrėžta reglamente, išskyrus specialias neįmokines išmokas pinigais, kaip nustatyta reglamento X priede;ii) Maroko atveju – pagal Maroko teisės aktus numatytos atitinkamos išmokos, išskyrus specialias neįmokines išmokas pinigais, kaip nustatyta šio sprendimo I priede.2. Kiti šiame sprendime vartojami terminai atitinka reikšmes, nustatytas:a) valstybių narių atveju – reglamente ir įgyvendinimo reglamente;b) Maroko atveju – Maroke taikomuose atitinkamuose teisės aktuose.2 straipsnisAsmenys, kuriems taikomas šis sprendimasŠis sprendimas taikomas:a) darbuotojams, kurie yra Maroko piliečiai ir kurie yra arba buvo teisėtai įdarbinti valstybės narės teritorijoje, ir kuriems yra ar buvo taikomi vienos ar kelių valstybių narių teisės aktai, taip pat asmenims, kurie tokiam darbuotojui mirus neteko maitintojo;b) a punkte nurodytų darbuotojų šeimos nariams, su sąlyga, kad tie šeimos nariai teisėtai gyvena arba gyveno su atitinkamu darbuotoju jo įdarbinimo valstybėje narėje metu;c) darbuotojams, kurie yra valstybės narės piliečiai ir kurie yra arba buvo teisėtai įdarbinti Maroko teritorijoje, ir kuriems yra ar buvo taikomi Maroko teisės aktai, taip pat asmenims, kurie tokiam darbuotojui mirus neteko maitintojo; ird) c punkte nurodytų darbuotojų šeimos nariams, su sąlyga, kad tie šeimos nariai teisėtai gyvena arba gyveno su atitinkamu darbuotoju jo įdarbinimo Maroke metu.3 straipsnisVienodų sąlygų taikymas1. Darbuotojai, kurie yra Maroko piliečiai ir yra teisėtai įdarbinti valstybėje narėje, taip pat su jais teisėtai gyvenantys jų šeimos nariai, nediskriminuojami dėl pilietybės ir jiems taikomos tos pačios sąlygos, kaip ir tų valstybių narių, kuriose šie darbuotojai yra įdarbinti, piliečiams, kiek tai susiję su išmokomis, kaip apibrėžta 1 straipsnio 1 dalies h punkte.2. Darbuotojai, kurie yra valstybės narės piliečiai ir yra teisėtai įdarbinti Maroke, taip pat su jais teisėtai gyvenantys jų šeimos nariai, nediskriminuojami dėl pilietybės ir jiems taikomos tos pačios sąlygos, kaip ir Maroko piliečiams, kiek tai susiję su išmokomis, kaip apibrėžta 1 straipsnio 1 dalies h punkte.II DALISVALSTYBIŲ NARIŲ IR MAROKO SANTYKIAI4 straipsnisGyvenamosios vietos sąlygos netaikymas1. 1 straipsnio 1 dalies i punkte nurodytos eksportuojamos išmokos, į kurias turi teisę 2 straipsnio a ir c punktuose nurodyti asmenys, negali būti mažinamos, keičiamos, sustabdomas jų mokėjimas, panaikinamos ar konfiskuojamos motyvuojant tuo, kad jų gavėjas gyvena:i) Maroko teritorijoje, kai išmoka mokama pagal valstybės narės teisės aktus; arbaii) valstybės narės teritorijoje, kai išmoka mokama pagal Maroko teisės aktus.2. Darbuotojo šeimos nariai, kaip apibrėžta 2 straipsnio b punkte, turi teisę gauti eksportuojamas išmokas, apibrėžtas 1 straipsnio 1 dalies i punkte, kaip darbuotojo, kuris yra atitinkamos valstybės narės pilietis, šeimos nariai, jeigu tie šeimos nariai gyvena Maroko teritorijoje.3. Darbuotojo šeimos nariai, kaip apibrėžta 2 straipsnio d punkte, turi teisę gauti eksportuojamas išmokas, apibrėžtas 1 straipsnio 1 dalies i punkte, kaip darbuotojo, kuris yra Maroko pilietis, šeimos nariai, jeigu tie šeimos nariai gyvena valstybės narės teritorijoje.III DALISĮVAIRIOS NUOSTATOS5 straipsnisBendradarbiavimas1. Valstybės narės ir Marokas teikia vieni kitiems visą informaciją apie jų teisės aktų pakeitimus, kurie gali daryti poveikį šio sprendimo įgyvendinimui.2. Taikydamos šį sprendimą, valstybių narių ir Maroko valdžios institucijos ir įstaigos vienos kitoms padeda ir veikia taip, kaip įgyvendindamos savo teisės aktus. Minėtų valdžios institucijų ir įstaigų teikiama administracinė pagalba paprastai yra nemokama. Tačiau valstybių narių ir Maroko kompetentingos valdžios institucijos gali susitarti, kad tam tikros išlaidos būtų kompensuojamos.3. Valstybių narių ir Maroko valdžios institucijos ir įstaigos pagal šį sprendimą gali tiesiogiai palaikyti ryšius tarpusavyje ir su atitinkamais asmenimis ar jų atstovais.4. Institucijos ir asmenys, kuriems taikomas šis sprendimas, privalo keistis informacija ir bendradarbiauti, kad būtų užtikrintas tinkamas šio sprendimo įgyvendinimas.5. Atitinkami asmenys privalo kuo skubiau pranešti kompetentingos valstybės narės ar Maroko, jei jis yra kompetentinga valstybė, institucijoms ir gyvenamosios vietos valstybės narės ar Maroko, jei jis yra gyvenamosios vietos valstybė, institucijoms apie visus asmens ar šeimos padėties pasikeitimus, turinčius įtakos jų teisei į išmokas pagal šį sprendimą.6. Jei nesilaikoma 5 dalyje nurodytos pareigos teikti informaciją, gali būti taikomos pagal nacionalinę teisę numatytos proporcingos priemonės. Tačiau šios priemonės turi būti lygiavertės priemonėms, kurios pagal šalies teisę taikomos panašiomis aplinkybėmis, ir negali panaikinti arba pernelyg suvaržyti pareiškėjų galimybės praktiškai pasinaudoti šiuo sprendimu jiems suteiktomis teisėmis.7. Valstybės narės ir Marokas gali numatyti nacionalines nuostatas, pagal kurias nustatomos teisės į išmokas tikrinimo sąlygos, siekiant atsižvelgti į tai, kad išmokų gavėjai būna arba gyvena ne tos valstybės, kurioje yra už mokėjimus atsakinga institucija, teritorijoje. Tokios nuostatos turi būti proporcingos, nediskriminuojančios dėl pilietybės ir atitinkančios šio sprendimo principus. Apie tokias nuostatas pranešama Asociacijos tarybai.6 straipsnisAdministraciniai patikrinimai ir sveikatos patikrinimai1. Šis straipsnis taikomas 2 straipsnyje nurodytiems asmenims, gaunantiems 1 straipsnio 1 dalies i punkte nurodytas eksportuojamas išmokas, taip pat institucijoms, atsakingoms už šio sprendimo įgyvendinimą.2. Jei išmokų gavėjas arba paraišką joms gauti pateikęs asmuo, arba jo šeimos narys būna arba gyvena valstybės narės teritorijoje, o už mokėjimus atsakinga institucija yra Maroke, arba jei jie būna arba gyvena Maroke, o už mokėjimus atsakinga institucija yra valstybėje narėje, sveikatos patikrinimą, kuris atliekamas tos institucijos prašymu, atlieka išmokų gavėjo buvimo vietos ar gyvenamosios vietos institucija pagal teisės aktuose, kuriuos taiko ta institucija, nustatytas procedūras.Už mokėjimus atsakinga institucija informuoja buvimo vietos ar gyvenamosios vietos instituciją apie tai, kokių specialių reikalavimų prireikus turi būti laikomasi, ir apie tai, kokie specialūs dalykai turi būti įtraukti į sveikatos patikrinimą.Buvimo arba gyvenamosios vietos institucija pateikia ataskaitą už mokėjimus atsakingai institucijai, kuri paprašė atlikti sveikatos patikrinimą.Už mokėjimus atsakinga institucija pasilieka teisę reikalauti, kad išmokų gavėjo sveikatos patikrinimą atliktų jos pasirinktas gydytojas ir kad tai būtų atlikta toje teritorijoje, kurioje išmokų gavėjas arba paraišką joms gauti pateikęs asmuo būna arba gyvena, arba toje šalyje, kurioje yra už mokėjimus atsakinga institucija. Tačiau išmokų gavėjo gali būti paprašyta sugrįžti į už mokėjimus atsakingos institucijos valstybę tik su sąlyga, kad vykdamas jis nepakenks savo sveikatai, o už mokėjimus atsakinga institucija apmokės kelionės ir apgyvendinimo išlaidas.3. Jei išmokų gavėjas ar paraišką joms gauti pateikęs asmuo, arba jo šeimos narys būna arba gyvena valstybės narės teritorijoje, o už mokėjimus atsakinga institucija yra Maroke, arba jei jie būna arba gyvena Maroke, o už mokėjimus atsakinga institucija yra valstybėje narėje, administracinį patikrinimą, kuris atliekamas už mokėjimus atsakingos institucijos prašymu, atlieka išmokų gavėjo buvimo ar gyvenamosios vietos institucija.Buvimo arba gyvenamosios vietos institucija pateikia ataskaitą už mokėjimus atsakingai institucijai, kuri paprašė atlikti administracinį patikrinimą.Už mokėjimus atsakinga institucija pasilieka teisę reikalauti, kad išmokų gavėjo padėtį patikrintų jos pasirinktas specialistas. Tačiau išmokų gavėjo gali būti paprašyta sugrįžti į už mokėjimus atsakingos institucijos valstybę tik su sąlyga, kad vykdamas jis nepakenks savo sveikatai, o už mokėjimus atsakinga institucija apmokės kelionės ir apgyvendinimo išlaidas.4. Viena ar kelios valstybės narės ir Marokas, atitinkamai informavę Asociacijos tarybą, gali susitarti dėl kitų administracinių nuostatų.5. Pritaikius šio sprendimo 5 straipsnio 2 dalyje nurodyto nemokamos abipusės administracinės pagalbos principo išimtį, faktines išlaidas, susijusias su šio straipsnio 2 ir 3 dalyse nurodytais patikrinimais, institucijai, kurios buvo paprašyta juos atlikti, sumoka už mokėjimus atsakinga institucija, paprašiusi juos atlikti.7 straipsnisSusitarimo 90 straipsnio taikymasSusitarimo 90 straipsnis taikomas tais atvejais, kai kuri nors Šalis mano, kad kita Šalis nevykdo 5 ir 6 straipsniuose nustatytų pareigų.8 straipsnisSpecialios nuostatos dėl Maroko teisės aktų taikymoPrireikus Asociacijos taryba II priede gali nustatyti specialias nuostatas dėl Maroko teisės aktų taikymo.9 straipsnisAdministracinės procedūros, nustatytos galiojančiuose dvišaliuose susitarimuoseAdministracinės procedūros, nustatytos galiojančiuose dvišaliuose valstybės narės ir Maroko susitarimuose, gali būti toliau taikomos, jeigu jomis nedaromas neigiamas poveikis atitinkamų asmenų teisėms ar pareigoms, kurios nustatytos šiuo sprendimu.10 straipsnisŠio sprendimo įgyvendinimo tvarką papildantys susitarimaiViena ar kelios valstybės narės ir Marokas gali sudaryti susitarimus, skirtus šio sprendimo įgyvendinimo administracinei tvarkai papildyti, ypač dėl sukčiavimo ir klaidų prevencijos bei kovos su jais.IV DALISPEREINAMOJO LAIKOTARPIO IR BAIGIAMOSIOS NUOSTATOS11 straipsnisPereinamojo laikotarpio nuostatos1. Kol šis sprendimas nėra įsigaliojęs, jokių teisių pagal jį neįgyjama.2. Atsižvelgiant į 1 dalį, pagal šį sprendimą teisė įgyjama net tuo atveju, jeigu ji susijusi su aplinkybėmis, kurios susidarė iki šio sprendimo įsigaliojimo dienos.3. Bet kuri išmoka, kuri nebuvo mokama arba kurios mokėjimas buvo sustabdytas motyvuojant atitinkamo asmens pilietybe arba gyvenamąja vieta, to asmens prašymu yra mokama arba jos mokėjimas atnaujinamas nuo šio sprendimo įsigaliojimo dienos, jeigu dėl teisių, kurių pagrindu anksčiau buvo mokama išmoka, nereikia mokėti vienkartinės išmokos.4. Jeigu 3 dalyje nurodytas prašymas pateikiamas per dvejus metus nuo šio sprendimo įsigaliojimo dienos, pagal šį sprendimą įgytos teisės įsigalioja nuo šio sprendimo įsigaliojimo dienos, o atitinkamiems asmenims negali būti taikomos valstybės narės ar Maroko teisės aktų nuostatos, pagal kurias teisės panaikinamos ar netenka galios dėl senaties termino.5. Jeigu 3 dalyje nurodytas prašymas pateikiamas pasibaigus dvejų metų laikotarpiui nuo šio sprendimo įsigaliojimo dienos, teisės, kurios nebuvo panaikintos arba nebuvo netekusios galios dėl senaties termino, įsigalioja nuo prašymo pateikimo dienos, nebent valstybės narės ar Maroko teisės aktų nuostatos būtų palankesnės.12 straipsnisŠio sprendimo priedai1. Šio sprendimo priedai yra neatsiejama jo dalis.2. Maroko prašymu priedai gali būti iš dalies keičiami Asociacijos tarybos sprendimu.13 straipsnisĮsigaliojimasŠis sprendimas įsigalioja pirmo mėnesio po jo paskelbimo Europos Sąjungos oficialiajame leidinyje pirmą dieną.Priimta …Asociacijos tarybos varduPirmininkas[1] OL L 70, 2000 3 18, p. 2.[2] OL L 124, 2003 5 20, p. 1.[3] OL L 166, 2004 4 30, p. 1.[4] OL L 284, 2009 10 30, p. 1.--------------------------------------------------I PRIEDASMAROKO SPECIALIŲ NEĮMOKINIŲ IŠMOKŲ PINIGAIS SĄRAŠAS…--------------------------------------------------II PRIEDASSPECIALIOS NUOSTATOS DĖL MAROKO TEISĖS AKTŲ TAIKYMO…--------------------------------------------------


				|

		52012PC0766

			Pasiūlymas TARYBOS SPRENDIMAS kuriuo Nyderlandų Karalystei leidžiama taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio /* COM/2012/0766 final - 2012/0355 (NLE) */

			   	AIŠKINAMASIS MEMORANDUMAS
1.           PASIŪLYMO APLINKYBĖS
Pasiūlymo pagrindas ir tikslai
Pagal 2006 m. lapkričio 28 d.
Tarybos direktyvos 2006/112/EB dėl pridėtinės vertės mokesčio bendros sistemos
(toliau – PVM direktyva) 395 straipsnio 1 dalį Taryba, remdamasi
Komisijos pasiūlymu, gali vieningai leisti bet kuriai valstybei narei imtis
specialių priemonių, nukrypstant nuo šios direktyvos, kad būtų supaprastinta
pridėtinės vertės mokesčio rinkimo procedūra arba užkirstas kelias tam tikrų
rūšių mokesčių slėpimui ar vengimui.
Nyderlandų Karalystė (toliau – Nyderlandai)
raštais, kuriuos Komisija užregistravo 2012 m. liepos 12 d. ir 2012
m. spalio 4 d., paprašė leidimo taikyti priemonę, kuria nukrypstama nuo PVM
direktyvos 193 straipsnio. Vadovaudamasi PVM direktyvos 395 straipsnio 2
dalimi, 2012 m. spalio 17 d. raštu Komisija apie Nyderlandų prašymą
pranešė kitoms valstybėms narėms. 2012 m. spalio 19 d. raštu Komisija
pranešė Nyderlandams, kad turi visą informaciją, kuri, Komisijos nuomone, yra
būtina prašymui įvertinti.
Bendrosios aplinkybės
Paprastai pagal PVM direktyvos 193 straipsnį
prievolė mokesčių administratoriui sumokėti pridėtinės vertės mokestį tenka
prekes tiekiančiam apmokestinamajam asmeniui. Nyderlandų prašomos leidžiančios
nukrypti nuostatos tikslas – šią prievolę perkelti apmokestinamajam asmeniui,
kuriam tiekiamos prekės, tačiau tik esant tam tikroms sąlygoms ir tik konkrečių
gaminių, t. y. mobiliųjų telefonų, integrinių grandynų prietaisų, žaidimų
pultų ir nešiojamų asmeninių kompiuterių, atveju.
Pasak Nyderlandų, šiuose prekybos sektoriuose
kai kurios įmonės slepia mokesčius: pardavusios produktus mokesčių
administratoriams nemoka PVM. Vis dėlto šių įmonių klientai (kai jie yra
apmokestinamieji asmenys, turintys teisę į mokesčių atskaitą) gavę galiojančią
sąskaitą faktūrą išsaugo teisę į šią atskaitą. Piktybiškiausia šio mokesčių
slėpimo forma – kai naudojant karuselinio sukčiavimo metodą tos pačios prekės
tiekiamos kelis kartus, nemokant PVM mokesčių administratoriams. Tokiais
atvejais nustačius, kad prievolė sumokėti PVM tenka asmeniui, kuriam tiekiamos
prekės, leidžiančia nukrypti nuostata būtų panaikinta galimybė tokiu būdu
slėpti mokesčius.
Prašymas dėl leidžiančios nukrypti nuostatos,
kiek tai susiję su mobiliaisiais telefonais ir integrinių grandynų prietaisais,
labai panašus į Austrijos, Vokietijos, Italijos ir Jungtinės Karalystės
prašymą, kuris buvo patenkintas 2010 m. lapkričio 22 d. Tarybos įgyvendinimo
sprendimu 2010/710/ES. Remdamiesi Nyderlandų fiskalinės informacijos ir tyrimų
tarnybos (Fiscale Inlichtingen- en Opsporingsdienst (FIOD)) patikrinimų
rezultatais Nyderlandai taip pat pažymėjo, kad sukčiauti pradėta ir žaidimų
pultų bei nešiojamųjų ir planšetinių kompiuterių sritį; valstybė paprašė, kad
leidžiančią nukrypti nuostatą būtų leista taikyti ir šiems gaminiams.
Pakankamai didelė 10 000 EUR riba turėtų padėti užtikrinti, kad
sukčiavimas nebūtų pradėta sukčiauti ir mažmeninės prekybos sektoriuje.
Tačiau kartu Nyderlandai pripažįsta, kad
individualios vis didėjančios apimties leidžiančios nukrypti nuostatos nėra
pakankamas ilgalaikis kovos su sukčiavimu visoje ES būdas. Todėl Nyderlandai
sutiko, kad nukrypti leidžianti nuostata būtų taikoma tik trumpam laikotarpiui
ir kad jos galiojimas baigtųsi tuo pačiu metu, kaip ir minėtos leidžiančios
nukrypti nuostatos galiojimas, – 2013 m. gruodžio 31 d., kad ateityje būtų
galima vykdyti kitokią, darnesnę kovos su sukčiavimu PVM srityje politiką.
Atsižvelgiant į šias aplinkybes, reikėtų
paminėti Komisijos pasiūlymą (COM(2009) 511) iš dalies pakeisti PVM direktyvą,
kad visos suinteresuotosios valstybės narės tam tikroms prekėms ir paslaugoms,
kurias tiekiant ir teikiant gali būti sukčiaujama, galėtų tikslingai taikyti
atvirkštinį apmokestinimą, neturėdamos taikyti leidžiančios nukrypti nuostatos.
Šis pasiūlymas iš dalies priimtas 2010 m. kovo 16 d. Tarybos direktyva 2010/23/ES,
tačiau pagal ją atvirkštinį apmokestinimą leidžiama taikyti tik šiltnamio
efektą sukeliančių dujų apyvartiniams taršos leidimams. Į posėdžio protokolą
įtrauktame pareiškime Taryba nurodė įsipareigojanti toliau diskutuoti dėl kitų
pasiūlymo dalių.
Komisija įsitikinusi, kad vienintelė priemonė,
kuri šioje srityje gali būti veiksminga ES lygmeniu – minėto pasiūlymo
priėmimas, o ne nenuoseklus metodas, pagal kurį priimamos atskiros leidžiančios
nukrypti nuostatos, galinčios turėti įtakos kitoms valstybėms narėms. Todėl
Komisija ragina Tarybą skubiai atnaujinti minėtas derybas.
Kartu taikant pasiūlymą dėl greito reagavimo
mechanizmo (COM(2012) 428), su karuseliniu sukčiavimu PVM srityje būtų kovojama
tiek trumpuoju, tiek ilguoju laikotarpiu.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
Konsultacijos su suinteresuotomis šalimis
Netaikoma.
Poveikio vertinimas
Siūlomu sprendimu siekiama kovoti su PVM slėpimu
ir tikėtina, kad jis turės teigiamą poveikį PVM pajamoms.
Vis dėlto priemonės turės įtakos įmonėms,
kadangi nauja tvarka skirsis nuo įprastam prekių tiekimui taikomos tvarkos. Tai
lems apskaitos sudėtingumą įmonėse, kurios prekiauja ne vien tomis prekėmis,
kurioms taikoma leidžianti nukrypti nuostata. Be to, numatomomis kontrolės
priemonėmis bus nustatomos papildomos prievolės nagrinėjamam verslo sektoriui.
Todėl aišku, kad ši leidžianti nukrypti nuostata neatitinka 395 straipsnyje
numatyto tvarkos supaprastinimo reikalavimo – ja tik įgyvendinamas tikslas
užkirsti kelią mokesčių slėpimui.
3.           TEISINIAI PASIŪLYMO ASPEKTAI
Siūlomų veiksmų santrauka
Nyderlandams suteikiamas leidimas taikyti
priemonę, kuria nukrypstama nuo PVM direktyvos 193 straipsnio nuostatų dėl
atvirkštinio apmokestinimo tvarkos taikymo tam tikrų prekių tiekimui vidaus
rinkoje.
4.           POVEIKIS BIUDŽETUI
Šis pasiūlymas neigiamo poveikio ES biudžetui
neturi.
5.           NEPRIVALOMI DUOMENYS
Į pasiūlymą įtraukta galiojimo pabaigos sąlyga.
2012/0355 (NLE)
Pasiūlymas
TARYBOS SPRENDIMAS
kuriuo Nyderlandų Karalystei leidžiama
taikyti priemonę, kuria nukrypstama nuo Direktyvos 2006/112/EB dėl pridėtinės
vertės mokesčio bendros sistemos 193 straipsnio
EUROPOS SĄJUNGOS TARYBA,
atsižvelgdama į Sutartį dėl Europos Sąjungos
veikimo,
atsižvelgdama į 2006 m. lapkričio 28 d.
Tarybos direktyvą 2006/112/EB dėl pridėtinės vertės mokesčio bendros sistemos[1], ypač į jos 395 straipsnio 1
dalį,
atsižvelgdama į Europos Komisijos pasiūlymą,
kadangi:
(1)       Nyderlandai raštais, kuriuos
Komisija užregistravo 2012 m. liepos 12 d. ir 2012 m. spalio 4 d., paprašė
leidimo taikyti specialią priemonę, kuria nukrypstama nuo Direktyvos 2006/112/EB
193 straipsnio nuostatų dėl asmens, kuriam tenka prievolė sumokėti pridėtinės vertės
mokestį (PVM);
(2)       remdamasi Direktyvos 2006/112/EB
395 straipsnio 2 dalimi, 2012 m. spalio 17 d.
raštu Komisija apie Nyderlandų pateiktą prašymą pranešė kitoms valstybėms
narėms. 2012 m. spalio 19 d. raštu Komisija pranešė
Nyderlandams, kad turi visą, jos manymu, prašymui įvertinti būtiną informaciją;
(3)       Direktyvos 2006/112/EB 193 straipsnyje
nustatyta, kad mokesčių administratoriui PVM paprastai sumoka apmokestinamasis
asmuo, tiekiantis prekes ar teikiantis paslaugas. Nyderlandų prašomos leidžiančios
nukrypti nuostatos tikslas – užtikrinti, kad, esant tam tikroms aplinkybėms,
asmeniui, kuriam tiekiamos tam tikros prekės, tektų prievolė sumokėti PVM už
konkrečius gaminius: mobiliuosius telefonus, integrinių grandynų prietaisus,
žaidimų pultus ir nešiojamus asmeninius kompiuterius;
(4)       Nyderlandai nurodo, kad
šiuose sektoriuose prekybininkai užsiima nesąžininga veikla – parduoda minėtus
gaminius, tačiau mokesčių administratoriams nemoka PVM. Tačiau jų klientai turi
teisę į mokesčio atskaitą, nes turi galiojančią sąskaitą faktūrą.
Piktybiškiausia mokesčių slėpimo forma – kai naudojant karuselinio sukčiavimo
metodą prekės tiekiamos kelis kartus, nemokant PVM. Šiomis aplinkybėmis
Nyderlandų tyrimų tarnyba pastebėjo, kad sukčiavimas perkeliamas iš mobiliųjų
telefonų ir integrinių grandynų prietaisų srities į žaidimų pultų ir nešiojamų
asmeninių kompiuterių sritį. Tokiais atvejais nustačius, kad prievolė sumokėti
PVM tenka asmeniui, kuriam yra tiekiamos prekės, leidžiančia nukrypti nuostata
būtų panaikinta galimybė tokiu būdu slėpti mokesčius;
(5)       siekdami užtikrinti
veiksmingą leidžiančios nukrypti nuostatos taikymą ir užkirsti kelią mokesčių
slėpimui mažmeninės prekybos srityje arba tiekiant kitus produktus, Nyderlandai
nustatys tinkamas kontrolės ir ataskaitų teikimo prievoles. Be to, dėl
minimalios ribos turėtų būti sumažintas pavojus, kad bus pradėta sukčiauti
mažmeninės prekybos srityje;
(6)       leidimas galioja tik labai
trumpą laikotarpį, nes visų pirma dar neaišku, kokį poveikį atvirkštinio
apmokestinimo tvarka gali daryti PVM sistemų veikimui ją taikančiose arba
kitose valstybėse narėse. Galiojimo pabaigos data sutampa su panašių
leidžiančių nukrypti nuostatų, susijusių su mobiliaisiais telefonais ir
integrinių grandynų prietaisais, pabaigos data, kad ateityje būtų galima
suformuoti labiau išplėtotą ir darnesnę kovos su sukčiavimu politiką;
(7)       ši leidžianti nukrypti
priemonė neturės neigiamos įtakos Sąjungos nuosaviems ištekliams, gaunamiems iš
PVM,
PRIĖMĖ ŠĮ SPRENDIMĄ:
1 straipsnis
Nukrypstant nuo Direktyvos 2006/112/EB 193 straipsnio,
Nyderlandams leidžiama nustatyti, kad prievolė sumokėti mokestį tenka
apmokestinamajam asmeniui, kuriam tiekiamos toliau išvardytos prekės:
a).......... mobilieji telefonai, t. y.
prietaisai, pagaminti arba pritaikyti naudoti licencijuotame tinkle ir
veikiantys apibrėžtais dažniais, nesvarbu, ar jie turi kitą paskirtį, ar ne;
b).......... integrinių grandynų prietaisai,
pavyzdžiui, mikroprocesoriai ir centriniai procesoriai, prieš integravimą į
galutiniam vartotojui skirtas prekes;
c).......... žaidimų pultai, kurie,
atsižvelgiant į jų tikslines savybes ir pagrindines funkcijas, yra skirti
vaizdo ir kitiems kompiuteriniams žaidimams žaisti, nesvarbu, ar jie turi kitą
paskirtį, ar ne;
d).......... nešiojamieji ir planšetiniai
kompiuteriai.
Ši leidžianti nukrypti nuostata taikoma
prekių, kurių apmokestinamoji vertė yra lygi arba didesnė už 10 000 EUR,
tiekimui.
2 straipsnis
1 straipsnyje numatytai leidžiančiai nukrypti
nuostatai taikoma sąlyga, kad Nyderlandai prekes tiekiantiems
apmokestinamiesiems asmenims, kuriems pagal šį sprendimą taikomas atvirkštinis
apmokestinimas, turi nustatyti tinkamas ir veiksmingas kontrolės ir ataskaitų
teikimo prievoles.
3 straipsnis
Šis sprendimas įsigalioja pranešimo apie jį
dieną.
Šis sprendimas netenka galios įsigaliojus
Sąjungos taisyklėms, kuriomis leidžiama visoms valstybėms narėms patvirtinti
tokias priemones, kuriomis nukrypstama nuo Direktyvos 2006/112/EB 193
straipsnio, bet ne vėliau kaip 2013 m. gruodžio 31 d.
4 straipsnis
Šis sprendimas skirtas Nyderlandų Karalystei.
Priimta Briuselyje
                                                                       Tarybos
vardu
                                                                       Pirmininkas
[1]               OL L 347, 2006 12 11, p. 1.


Svarbus teisinis pranešimas

|

52004PC0854

Pasiūlymas Tarybos sprendimas iš dalies keičiantis Sprendimą 2000/256/EB, leidžiantį Nyderlandų Karalystei taikyti priemonę, nukrypstančią nuo Tarybos šeštosios direktyvos 77/388/EEB dėl valstybių narių apyvartos mokesčių įstatymų derinimo 11 straipsnio  /* KOM/2004/0854 galutinis */

	Briuselis, 06.01.2005KOM(2004) 854 galutinisPasiūlymasTARYBOS SPRENDIMASiš dalies keičiantis Sprendimą 2000/256/EB, leidžiantį Nyderlandų Karalystei taikyti priemonę, nukrypstančią nuo Tarybos šeštosios direktyvos 77/388/EEB dėl valstybių narių apyvartos mokesčių įstatymų derinimo 11 straipsnio(PATEIKTA KOMISIJOS)AIŠKINAMASIS MEMORANDUMASPagal 1977 m. gegužės 17 d. Tarybos šeštosios direktyvos dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas[1] – 27 straipsnio 1 dalį Taryba Komisijos siūlymu gali vieningai leisti bet kuriai valstybei narei imtis specialių priemonių, nukrypstančių nuo tos direktyvos, ar tas priemones išplėsti, kad būtų supaprastinta mokesčių procedūra arba būtų užkirstas kelias tam tikroms mokesčių vengimo arba mokesčių slėpimo formoms.Dažniausiai tokie leidimai yra laikini, kad po kelerių metų galima būtų įvertinti, ar tokios specialios priemonės yra tinkamos ir veiksmingos.Tarybos sprendimu 2000/256/EB[2] Nyderlandų Karalystei buvo leista, nukrypstant nuo 11 straipsnio A dalies 1 punkto a papunkčio, į apmokestinamą tiekiamų prekių ar paslaugų sumą įtraukti bet kokio aukso, kurį tiekėjas (teikėjas) panaudojo, o pateikė gavėjas, vertę tais atvejais, kai gavėjui tiekiamas auksas pagal Direktyvos 98/80/EB[3] nuostatas neapmokestinamas.Ši nukrypti leidžianti nuostata suteikė Nyderlandams galimybę kompensuoti sumažėjusią apmokestinamą sumą tam tikruose juvelyrinių dirbinių sektoriaus sandoriuose, kai klientas juvelyrui pateiktų auksą, įsigytą „investavimo tikslais“, todėl neapmokestinamą PVM, kad juvelyras pagamintų jam prekę (pvz., pateiktų aukse inkrustuotą deimantą) ar suteiktų paslaugą (pvz., iš aukso išlietų žiedą).2004 m. rugsėjo 8 d. Komisijos generaliniame sekretoriate užregistruotu raštu Olandijos Vyriausybė paprašė pratęsti Sprendimo 2000/256/EB, kuriuo Nyderlandams leidžiama taikyti specialias mokesčių priemones tam tikroms tiekiamoms prekėms ir teikiamoms paslaugoms, susijusioms su aukso apdirbimu, galiojimą.Vadovaudamasi Šeštosios direktyvos 27 straipsnio 2 dalimi, Komisija 2004 m. lapkričio 22 d. laišku informavo kitas valstybes nares apie Nyderlandų Karalystės prašymą, o 2004 m. lapkričio 24 d. laišku Komisija pranešė Nyderlandų Karalystei, kad turi visą informaciją, kuri, Komisijos nuomone, yra būtina prašymui įvertinti.Komisija pripažįsta, kad ši nukrypti leidžianti nuostata suteikia galimybę kovoti su piktnaudžiavimu PVM sistemoje. Ji taip pat pabrėžia, kad dvi kitos valstybės narės gavo teisę į panašias nukrypti leidžiančias nuostatas. Komisija jau ėmėsi darbo nukrypti nuo 27 straipsnio leidžiančioms nuostatoms racionalizuoti, o šios nukrypti leidžiančios nuostatos gali būti įtrauktos į minėto darbo apimtį. Todėl šis prašymas pratęsti nukrypti leidžiančios nuostatos galiojimą turėtų būti patenkintas iki direktyvos, kuria racionalizuojamos nukrypti nuo 27 straipsnio leidžiančios nuostatos, skirtos kovoti su tokių rūšių PVM mokėjimo vengimu, susijusiu su investiciniam auksui taikoma lengvata, įsigaliojimo, tačiau ne ilgiau kaip iki 2009 m. gruodžio 31 d.PasiūlymasTARYBOS SPRENDIMASiš dalies keičiantis Sprendimą 2000/256/EB, leidžiantį Nyderlandų Karalystei taikyti priemonę, nukrypstančią nuo Tarybos šeštosios direktyvos 77/388/EEB dėl valstybių narių apyvartos mokesčių įstatymų derinimo 11 straipsnioEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1977 m. gegužės 17 d. Tarybos šeštąją direktyvą 77/388/EEB dėl valstybių narių apyvartos mokesčių įstatymų derinimo – Bendros pridėtinės vertės mokesčio sistemos: vienodas vertinimo pagrindas[4], ypač į jos 27 straipsnio 1 dalį,atsižvelgdama į Komisijos pasiūlymą[5],kadangi:Sprendimu 2000/256/EB[6] Taryba leido Nyderlandų Karalystei, nukrypstant nuo Direktyvos 77/388/EEB 11 straipsnio A dalies 1 punkto a papunkčio, į apmokestinamą tiekiamų prekių ar paslaugų sumą įtraukti bet kokio aukso, kurį tiekėjas (teikėjas) panaudojo, o pateikė gavėjas, vertę tais atvejais, kai gavėjui tiekiamas auksas pagal Direktyvos 77/388/EEB 26b straipsnį neapmokestinamas.Nukrypti leidžiančia nuostata buvo siekiama išvengti piktnaudžiavimo investiciniam auksui taikoma lengvata ir taip užkirsti kelią tam tikrų rūšių mokesčių slėpimui arba mokesčių vengimui.2004 m. rugsėjo 8 d. Komisijos generaliniame sekretoriate užregistruotu laišku Olandijos vyriausybė paprašė pratęsti Sprendimo 2000/256/EB galiojimo terminą, kuris baigiasi 2004 m. gruodžio 31 d.Vadovaudamasi direktyvos 77/388/EEB 27 straipsnio 2 dalimi, Komisija 2004 m. lapkričio 22 d. laišku informavo kitas valstybes nares apie Nyderlandų Karalystės prašymą. 2004 m. lapkričio 24 d. laišku Komisija pranešė Nyderlandų Karalystei, kad turi visą informaciją, kuri, Komisijos nuomone, yra būtina prašymui įvertinti.Kaip praneša Olandijos valdžios institucijos, Sprendimu 2000/256/EB suteikta nukrypti leidžianti nuostata buvo veiksminga siekiant pirmiau nurodytų tikslų.Nukrypti leidžiančios nuostatos pagal Direktyvos 77/388/EEB 27 straipsnį, skirtos kovoti su PVM vengimu, susijusiu su investiciniam auksui taikoma nuolaida, gali būti įtrauktos į būsimą pasiūlymą dėl direktyvos, kuria būtų racionalizuojamos kai kurios nukrypti leidžiančios nuostatos, taikomos pagal tą straipsnį.Todėl būtina pratęsti Sprendimu 2000/256/EB suteiktos nukrypti leidžiančios nuostatos galiojimo laikotarpį iki direktyvos, kuria racionalizuojamos nukrypti leidžiančios nuostatos pagal Direktyvos 77/388/EEB 27 straipsnį dėl pridėtinės vertės mokesčio vengimo, susijusio su investiciniam auksui taikoma lengvata, įsigaliojimo arba iki 2009 m. gruodžio 31 d., pasirenkant ankstesnę datą.Leidžianti nukrypti nuostata neturės jokios neigiamos įtakos Bendrijos nuosaviems ištekliams, sukuriamiems iš PVM.PRIĖMĖ ŠĮ SPRENDIMĄ:1 straipsnisSprendimo 2000/256/EB 2 straipsnis pakeičiamas taip:„2 straipsnisPagal 1 straipsnį suteikto leidimo galiojimo terminas baigiasi direktyvos, kuria racionalizuojamos nukrypti leidžiančios nuostatos pagal Direktyvos 77/388/EEB 27 straipsnį, skirtos kovoti su pridėtinės vertės mokesčio vengimu, susijusiu su investiciniam auksui taikoma lengvata, įsigaliojimo dieną arba 2009 m. gruodžio 31 d., pasirenkant ankstesnę datą.“2 straipsnisŠis sprendimas yra skirtas Nyderlandų Karalystei.Priimta Briuselyje,Tarybos varduPirmininkas [1] OL L 145, 1977 6 13, p. 1. Direktyva su paskutiniais pakeitimais, padarytais Direktyva 2004/66/EB (OL L 168, 2004 5 1, p. 35).[2] OL L 79, 2000 3 30, p. 36.[3] OL L 281, 1998 10 17, p. 31.[4] OL L 145, 1977 6 13, p. 1. Direktyva su paskutiniais pakeitimais, padarytais Direktyva 2004/66/EB (OL L 168, 2004 5 1, p. 35).[5] OL C […], […], p. […].[6] OL L 79, 2000 3 30, p. 36.


               EUROPOS KOMISIJA
            Briuselis, 2016 02 15
            COM(2016) 71 final
            2016/0043(NLE)
            Pasiūlymas
            TARYBOS SPRENDIMAS
            dėl valstybių narių užimtumo politikos gairių

               AIŠKINAMASIS MEMORANDUMAS

               1.PASIŪLYMO APLINKYBĖS

               Sutartyje dėl ES veikimo nustatyta, kad valstybės narės savo ekonominę politiką ir užimtumo skatinimą vertina kaip bendro intereso reikalą ir savo veiksmus koordinuoja Taryboje. Dviejuose atskiruose straipsniuose nurodyta, kad Taryba priima bendras ekonominės politikos gaires (121 straipsnis) ir užimtumo politikos gaires (148 straipsnis), ir patikslinta, kad pastarosios turi atitikti bendras gaires. Atsižvelgiant į šį teisinį pagrindą, užimtumo ir ekonominės politikos gairės pateikiamos kaip dvi atskiros, bet tarpusavyje susijusios teisinės priemonės:

               –Tarybos rekomendacija dėl bendrų valstybių narių ir Sąjungos ekonominės politikos gairių – strategijos „Europa 2020“ integruotų gairių I dalis;

               –Tarybos sprendimas dėl valstybių narių užimtumo politikos gairių – strategijos „Europa 2020“ integruotų gairių II dalis.

               Šios gairės, įgyvendinamos pirmiau nurodytomis teisinėmis priemonėmis, kartu sudaro integruotas strategijos „Europa 2020“ įgyvendinimo gaires. Užimtumo politikos gairės priimtos 2015 m. spalio 5 d. ir, kaip nustatyta priėmimo sprendime, turėtų užtikrinti, kad didžiausias dėmesys būtų skiriamas šios politikos įgyvendinimui.

               Visi užimtumo politikos gairėse nurodyti tikslai ir svarbiausi uždaviniai lieka galioti. Remiantis 148 straipsnio 2 dalimi, gairių galiojimas 2016 m. turi būti patvirtintas Tarybos sprendimu, pasikonsultavus su Europos Parlamentu, Europos ekonomikos ir socialinių reikalų komitetu, Regionų komitetu bei Užimtumo komitetu.

               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               netaikoma

               3.TEISINIAI PASIŪLYMO ASPEKTAI

               OL L 268, 2015 10 15, p. 28.

               2016/0043 (NLE)

               Pasiūlymas

               TARYBOS SPRENDIMAS

               dėl valstybių narių užimtumo politikos gairių

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 148 straipsnio 2 dalį,

               atsižvelgdama į Europos Komisijos pasiūlymą,

               atsižvelgdama į Europos Parlamento nuomonę
                  1
               ,

               atsižvelgdama į Užimtumo komiteto nuomonę,

               atsižvelgdama į Europos ekonomikos ir socialinių reikalų komiteto nuomonę
                  2
               ,

               atsižvelgdama į Regionų komiteto nuomonę
                  3
               ,

               kadangi:

               1)Sutarties dėl Europos Sąjungos veikimo (toliau – SESV) 145 straipsnyje nurodyta, kad valstybės narės ir Sąjunga veikia siekdamos plėtoti suderintą užimtumo strategiją, ypač ugdydamos kvalifikuotą, profesiniu atžvilgiu pasirengusią ir mokančią prisitaikyti darbo jėgą bei darbo rinkas, prisitaikančias prie ekonomikos pokyčių, kad būtų pasiekta Europos Sąjungos sutarties (toliau – ES sutartis) 3 straipsnyje nustatytų tikslų;

               2)laikydamasi Komisijos pasiūlytos strategijos „Europa 2020“, Sąjunga gali savo ekonomiką orientuoti į pažangų, tvarų ir integracinį augimą ir kartu užtikrinti didelį užimtumą, produktyvumą ir socialinę sanglaudą. Penki pagrindiniai atitinkamose gairėse išvardyti tikslai sudaro bendrus uždavinius, kuriais grindžiama valstybių narių veikla, ir kuriuose atsižvelgta į skirtingas valstybių narių pradines pozicijas bei nacionalines aplinkybes ir į Sąjungos pozicijas bei aplinkybes. Europos užimtumo strategijai suteiktas pagrindinis vaidmuo įgyvendinant naujos strategijos užimtumo ir darbo rinkos tikslus;

               3)šios naujos integruotosios gairės atitinka Europos Vadovų Tarybos išvadas. Gairėse valstybėms narėms pateikiamos tikslios rekomendacijos, kaip parengti nacionalines reformų programas ir įgyvendinti reformas, atsižvelgiant į jų tarpusavio priklausomybę ir laikantis Stabilumo ir augimo pakto. Užimtumo gairės turėtų būti pagrindas rengiant konkrečioms šalims skirtas rekomendacijas, kurias Taryba valstybėms narėms gali teikti pagal SESV 148 straipsnio 4 dalį, lygiagrečiai su konkrečioms šalims skirtomis rekomendacijomis, valstybėms narėms teikiamomis pagal tos Sutarties 121 straipsnio 2 dalį. Be to, užimtumo gairių pagrindu turėtų būti rengiamas Bendrasis metinis pranešimas apie užimtumą, kurį Taryba ir Europos Komisija kasmet pateikia Europos Vadovų Tarybai;

               4)iš bendroje užimtumo ataskaitoje pateiktos valstybių narių nacionalinių reformų programų analizės matyti, kad valstybės narės turėtų toliau dėti visas pastangas prioritetinėse srityse – didinti dalyvavimą darbo rinkoje, mažinti struktūrinį nedarbą, ugdyti prie darbo rinkos poreikių prisitaikančią kvalifikuotą darbo jėgą, skatinti gerą darbo kokybę ir mokymąsi visą gyvenimą, gerinti visų lygių švietimo ir mokymo sistemų veikimą, didinti dalyvavimą aukštojo mokslo sistemoje, puoselėti socialinę įtrauktį ir kovoti su skurdu;

               5)valstybės narės turėtų išnagrinėti galimybes naudotis Europos socialiniu fondu užimtumo gairėms įgyvendinti,

               PRIĖMĖ ŠĮ SPRENDIMĄ:

               1 straipsnis

               2015 m. spalio 5 d. Tarybos sprendimo dėl valstybių narių užimtumo politikos gairių
                  4
                priede išdėstytos valstybių narių užimtumo politikos gairės toliau taikomos 2016 m., o valstybės narės į jas atsižvelgia įgyvendindamos užimtumo politiką.

               2 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)
                  OL L , , p. .

                     (2)
                  OL L , , p. .

                     (3)
                  OL L , , p. .

                     (4)
                  2015 m. spalio 5 d. Tarybos sprendimas (ES) 2015/1848 dėl valstybių narių užimtumo politikos gairių (OL L 268, 2015 11 24, p. 28).